Palazzo da Monte

Palazzo Da Monte je renesansna palača u sjevernotalijanskom gradu Vicenzi, koju je po svemu sudeći projektirao Andrea Palladio. Historija i karakteristike Palača se nalazi ispred crkve Santa Corona, na uglu ulica Corona i Stefano, gdje je porodica Da Monte imala teren. Ima dva kata, odvojena vijencem. Jednostavnovnim prizemljem dominira portal s rustikom imeđu dva pravokutna prozora. Gornji kat karakteriziraju tri para toskansko-dorskih pilastara koji uokviruju centralni venecijanski prozor i dva bočna prozora s trokutastim timpanonima, a ispod završnog vijenca nalazi se dorski friz s triglifima i metopama. Oduvijek je bilo puno sumnji da je to paladijevo djelo, kao i dilema kad je građevina izgrađena. Pretpostavljalo se da je to bilo četrdesetih godina 15. vijeka, ali je postojala i teza da je to napravljeno puno kasnije, na bazi mladenačkog projekta majstora, ali najviše zbog natpisa isklesanog na vijencu iznad portala sa imenom naručitelja Battiste Da Monte i datumom 1581. Stilske i kompozicijske karakteristike fasade imaju brojne sličnosti sa Palladijevim ranim projektima. Stoga bi to mogao biti projekt iz 1440-ih kada je arhitekt eksperimentirao sa arhitektonskim novinama 15. vijeka i bio je pod jakim utjecajem Bramantea i Rafaela nakon svog prvog putovanja u Rim 1541. godine. Tad je usvojio vokabular koji je tih godina primjenio na Palazzo Civena. Novija arhivska istraživanja potvrdila su tezu da je palača podignuta između 1550. i 1554. godine. Dekoracija i drugi završni radovi izvedeni su naknadno, sve do datuma istaknutog na fasadi. Ono što je sigurno je da su manjkavosti u izradi i razmještaju elemenata (nepravilan razmak triglifa i metopa), rezultat toga što sam Palladio nije bio direktno povezan sa realizacijom. Zbog tog neki historičari umjetnosti pretpostavljaju da je to obavio Domenico Groppino. Tokom 19. vijeka na palači su izvršene brojne preinake od strane Tommasa Becege. Pretpostavlja se da je u tom periodu prizemlje dobilo rustikalni malter, koji je kasnije uklonjen. Za vrijeme restauratorskih radova provedenih 1970-ih u desnoj prostoriji prizemlja, kao i po nekim sobama gornjeg kata, otkrivene su freske. Palazzo Da Monte je 1994. uvršten na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile. Reference Vanjske veze Palazzo Da Monte (na portalu Citta di Vicenza) Arhivirano 2019-04-30 na Wayback Machine-u (it)